**10. PIELIKUMS**

**Vispārējo projekta vadības pakalpojumu sniegšana ēku siltināšanas projekta īstenošanai**

(Iepirkuma identifikācijas Nr. SIA”JNĪP”- 2021-2)

nolikumam

**LĪGUMS PAR PROJEKTA VADĪBAS PAKALPOJUMU SNIEGŠANU NR. \_\_\_\_\_\_\_\_**

|  |  |
| --- | --- |
| **\_\_\_\_\_\_\_\_\_\_\_\_**, 2021. gada **\_\_\_**. **\_\_\_\_\_\_\_\_\_\_\_\_\_\_\_\_\_\_** |  |

**SIA „Jelgavas nekustamā īpašuma pārvalde”**, reģ.nr. 43603011548, juridiskā adrese: Pulkveža Brieža iela 26, Jelgava, LV-3007, kuru pārstāv valdes loceklis Juris Vidžis, (turpmāk – **Pasūtītājs**), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_**, reģ.nr./personas kods: **\_\_\_\_\_\_\_\_\_\_\_\_\_\_\_**, juridiskā adrese/adrese: **\_\_\_\_\_\_\_\_\_\_\_\_\_\_\_\_\_\_\_**, kuru pārstāv **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – **Izpildītājs**), no otras puses, (līdzēji turpmāk saukti arī atsevišķi – Puse, kopā – Puses),

pamatojoties uz iepirkuma procedūras nr. SIA”JNĪP”-2021-01 „Vispārējo projekta vadības pakalpojumu sniegšana ēku siltināšanas projekta īstenošanai” (turpmāk – **Iepirkums**) rezultātiem,

noslēdz šādu Līgumu:

**1. LĪGUMA PRIEKŠMETS**

* 1. Saskaņā ar tehnisko specifikāciju (pielikums nr. 1), Izpildītāja pieteikumu dalībai Iepirkumā (pielikums nr. 2), finanšu piedāvājumu (pielikums nr. 9) un Līguma noteikumiem Pasūtītājs uzdod, bet Izpildītājs apņemas sniegt Pasūtītājam projekta „Jelgavas dzīvojamo māju energoefektivitāte” (turpmāk – **Projekts**) vadības pakalpojumus (turpmāk – **Pakalpojumi**), bet Pasūtītājs apņemas apmaksāt Pakalpojumus Līgumā noteiktajā kārtībā un apmērā.
  2. Pakalpojumu sniegšanu Izpildītājs nodrošina ar speciālista „ekspertīzes vadītājs” palīdzību.
  3. Pakalpojumi sevī ietver ārējo ekspertu koordinēšanu, iekšējā personāla apmācību (īpaša apmācība jaunajiem darbiniekiem veicamajā darbā, kurā būs atspoguļots projekta apjoms, pēc tam sniedzot pastāvīgu atbalstu 3 (trīs) gadu paātrinātas modernizācijas laikā), kā arī tehnisko ieguldījumu energoefektivitātes modernizācijas metodēs. Pakalpojumu nodevumi ir: dokumenti, sanāksmju organizēšana, apmācību nodrošināšana un metodoloģiju izstrādāšana.
  4. Līgums stājas spēkā ar tā parakstīšanu un ir spēkā 36 (trīsdesmit sešus) mēnešus no parakstīšanas dienas, kā arī līdz Pušu savstarpējo saistību pilnīgai izpildei.
  5. Pakalpojumu sniegšanas vieta ir Latvijas Republika.

**2. PASŪTĪTĀJA TIESĪBAS UN PIENĀKUMI**

* 1. Pasūtītājs apņemas:

1. savlaicīgi sniegt Izpildītājam nepieciešamo informāciju Līguma izpildei;
2. nodrošināt atbalstu, kas vajadzīgs Pakalpojumu sniegšanai;
3. nekavēt vai kā citādi netraucēt Izpildītājam Līguma izpildi, bet gan to veicināt;
4. nodrošināt sniegto Pakalpojumu pieņemšanu;
5. apmaksāt sniegtos Pakalpojumus atbilstoši Līguma nosacījumiem.
   1. Pasūtītājam ir tiesības:
   2. pieprasīt Izpildītājam sniegt informāciju par Līguma izpildes gaitu;
   3. saņemt Pakalpojumus atbilstošā kvalitātē, termiņos un apjomos;
   4. pieprasīt Izpildītājam apdrošināt savu civiltiesisko atbildību Līguma 4.1. norādītās summas apmērā.

**3. IZPILDĪTĀJA TIESĪBAS UN PIENĀKUMI**

1. Izpildītājs apņemas:
2. pildīt Līgumā un 1.1. punktā norādītajos dokumentos noteiktās saistības atbilstoši Pasūtītāja kvalitātes prasībām un tā noteiktos termiņos, ievērojot saistošos normatīvos aktus;
3. Pakalpojumu sniegšanai piesaistīt Izpildītāja piedāvājumā norādīto un Iepirkuma nolikuma prasībām atbilstošu speciālistu: projektu vadītāju **\_\_\_\_\_\_\_\_\_\_\_\_\_\_\_\_\_\_\_**, kuram ir saistoši arī Līguma par projekta izstrādes pakalpojumu finansēšanu nr. \_\_\_\_\_\_\_\_\_\_\_\_\_\_\_, kas noslēgts starp Eiropas Investīciju banku (European Investment Bank) un Jelgavas nekustamā īpašuma pārvaldi, noteikumi;
4. vadīt un uzraudzīt Projekta īstenošanu, lai nodrošinātu Projekta ietvaros izvirzīto rezultātu sasniegšanu – piesaistīt māju energoefektivitātes uzlabošanai finanšu līdzekļus vismaz \_\_\_\_\_\_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_ eiro un \_\_\_\_\_\_0 eiro centi) apmērā;
5. pēc Līguma noslēgšanas 5 (piecu) darba dienu laikā iesniegt Pasūtītājam Pakalpojumu plānu, un nodrošināt Pakalpojumu sniegšanu atbilstoši šim plānam. Pasūtītājs 5 (piecu) darba dienu laikā saskaņo plānu vai atsakās to saskaņot, norādot savus iebildumus. Izpildītājs 5 (piecu) darba dienu laikā novērš plāna trūkumus;
6. nodrošināt, ka Pakalpojumu sniegšanas laikā netiek pieļautas atkāpes no Līguma un 1.1. punktā norādītajiem dokumentiem, kā arī Pasūtītāja norādītajiem termiņiem;
7. saistībā ar sniegtajiem Pakalpojumiem nodrošināt to sniegšanā iesaistīta kompetenta pārstāvja telefonisku un elektronisku (e-pasta) sasniedzamību darba dienās laika periodā no \_\_\_\_ līdz \_\_\_\_\_;
8. pēc Pasūtītāja pieprasījuma sniegt informāciju par Pakalpojumu sniegšanas gaitu;
9. informēt Pasūtītāju par apstākļiem, kas var kavēt Pakalpojumu sniegšanu;
10. sniegto Pakalpojumu rezultātā radīto materiālu nodot Pasūtītāja norādītajai personai;
11. veikt visas ar Pakalpojumu sniegšanu saistītās dokumentācijas nodošanu ar atsevišķu nodošanas – pieņemšanas aktu 10 (desmit) darba dienu laikā pēc Līguma izpildes.
12. Izpildītājam ir tiesības:
13. ar iepriekšēju Pasūtītāja rakstveida piekrišanu nepieciešamības gadījumā Līguma izpildei piesaistīt trešās personas;
14. ierosināt Pakalpojuma sniegšanā piesaistīto speciālistu aizstāšanu, ja tas nepieciešams tādu iemeslu dēļ, ko Izpildītājs nespēj ietekmēt. Aizstātajam speciālistam jāatbilst Iepirkuma procedūras dokumentos noteiktajām kvalifikācijas prasībām. Izpildītājs iesniedz Pasūtītājam speciālista aizstājēja CV un kvalifikāciju apliecinoša dokumenta kopiju, ko Pasūtītājs 5 (piecu) darba dienu laikā izvērtē un apstiprina vai noraida;
15. saņemt samaksu par kvalitatīvi sniegtiem Pakalpojumiem saskaņā ar Līguma nosacījumiem.
16. Izpildītāja Līguma ietvaros izstrādātie materiāli ir Pasūtītāja īpašums, un Izpildītājs tos nodod Pasūtītājam. Izpildītājs nevar attiecīgos materiālus izmantot ar Līgumu nesaistītiem mērķiem bez iepriekš saņemtas rakstiskas Pasūtītāja piekrišanas.

**4. ATLĪDZĪBA UN NORĒĶINU KĀRTĪBA**

1. Līguma termiņa ietvaros Izpildītājs sniedz Pasūtītājam Pakalpojumus, kuru kopējā summa Līguma darbības laikā nepārsniedz **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_\_ eiro un \_\_\_\_\_\_\_\_\_\_\_\_ eiro centi) bez pievienotās vērtības nodokļa (turpmāk – PVN) (turpmāk – **Atlīdzība**). PVN piemēro saskaņā ar Pievienotās vērtības nodokļa likumu un maksā Izpildītājam papildus, ja tas ir iekļauts rēķinā. Pasūtītājam nav jāizmaksā visa noteiktā maksimālā Atlīdzības summa, jo Pasūtītājs maksā izpildītājam tikai par faktiski saņemtajiem Pakalpojumiem.
2. Samaksa par Pakalpojumiem tiek veikta šādā kārtībā: atlīdzība par kvalitatīvi, savlaicīgi un atbilstoši Līguma noteikumiem sniegtiem Pakalpojumiem ir \_\_\_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_ eiro un \_\_\_\_\_\_\_\_\_\_\_\_ eiro centi) dienā, paredzot, ka maksimālais dienu skaits ir \_\_\_\_\_\_\_\_\_\_\_\_\_ Atlīdzība ietver visas ar Vadības pakalpojumu sniegšanu saistītās izmaksas, t.sk. telpu nomu, aprīkojumu, tehniku, kancelejas u.c. izmaksas.
3. Pasūtītājs norēķinās ar Izpildītāju, veicot samaksu par iepriekšējā mēnesī faktiski saņemtajiem Pakalpojumiem 10 (desmit) darba dienu laikā no dienas, kad saņemts rēķins, kas izsniegts, pamatojoties uz Pušu parakstītu nodošanas – pieņemšanas aktu.
4. Izpildītājs izsniedz Pasūtītājam rēķinus, nosūtot elektroniski uz e-pasta adresei: \_\_\_\_\_\_\_\_\_\_\_\_\_\_\_\_\_\_, kas ir derīgi bez paraksta.
5. Par Atlīdzības samaksas kavējumu Pasūtītājs maksā Izpildītājam līgumsodu 0,1% (nulle komats viena procenta) apmērā no nesamaksātās naudas summas par katru maksājuma kavējuma dienu.
6. Ja Izpildītājs neievēro Pakalpojumu sniegšanai noteiktos termiņus, Pasūtītājs var ieturēt līgumsodu 0,5% apmērā no iepriekšējā mēnesī sniegto Pakalpojumu summas par katru kavējuma dienu.
7. Līguma 4.5. un 4.6. punktos noteikto līgumsodu jāsamaksā 20 (divdesmit) darba dienu laikā.
8. Norēķini veicami bezskaidras naudas norēķinu veidā, veicot pārskaitījumus uz norādītajiem norēķinu kontiem.
9. Līgumā noteiktā līgumsoda samaksa neatbrīvo Puses no to saistību pilnīgas izpildes.
10. Izpildītājs saņem Atlīdzību, ja Izpildītāja sniegto Pakalpojumu rezultātā 36 (trīsdesmit sešu) mēnešu laikā no Līguma noslēgšanas māju siltināšanai tiek piesaistīti finanšu līdzekļi vismaz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ eiro un \_\_\_\_\_\_\_ eiro centi) apmērā.
11. Ja finanšu līdzekļi netiek piesaistīti atbilstoši Līguma 4.10. punktā norādītajiem noteikumiem, Izpildītājam 30 (trīsdesmit) darba dienu laikā ir jāatmaksā Pasūtītājam visa saņemtā Atlīdzība.

**5. PAKALPOJUMU NODOŠANA UN PIEŅEMŠANA**

1. Izpildītājs par sniegtajiem Pakalpojumiem katru mēnesi sagatavo Pakalpojumu nodošanas – pieņemšanas aktu (turpmāk – **Akts**), kur norāda Projekta ieviešanas statusu un patērēto laiku. Akts ir savstarpējo norēķinu pamats.
2. Ja Pasūtītājam ir iebildumi par sniegto Pakalpojumu kvalitāti un termiņu ievērošanu, tad Pasūtītājs var to norādīt, kā arī pieprasīt to novēršanu norādītajos termiņos. Izpildītājs novērš konstatētos trūkumus un nepilnības par saviem līdzekļiem Pasūtītāja norādītajā termiņā.
3. Ja tiek konstatēti trūkumi vai neatbilstība Līguma noteikumiem, Pasūtītājs var neparakstīt Aktu.
4. Aktus (gan par ikmēneša pakalpojuma izpildi, gan noslēguma) paraksta Izpildītājs no vienas puses un Pasūtītājs no otras puses, ja Pasūtītājam nav iebildumu par Pakalpojuma izpildi.
5. Izpildītājs 10 (desmit) darba dienu laikā pēc Līguma darbības beigām izsniedz Pasūtītājam noslēguma Aktu.
6. Pakalpojumi uzskatāmi par sniegtiem un nodotiem Pasūtītājam ar abpusēju Akta parakstīšanu.

**6. PUŠU ATBILDĪBA**

1. Visa ar Līguma izpildi saistītā informācija, tajā skaitā Izpildītāja sagatavotie dokumenti, pieder Pasūtītājam un ir tā īpašums, un Izpildītājs nevar ierobežot Pasūtītāja tiesības brīvi un pēc saviem ieskatiem ar to rīkoties.
2. Puses apņemas godprātīgi pildīt ar Līgumu uzņemtās saistības, kā arī saglabāt Līgumā ietverto noteikumu un Līguma izpildes laikā iegūtās informācijas konfidencialitāti saskaņā ar spēkā esošajiem tiesību aktiem.
3. Puses var apstrādāt no otras Puses iegūtos fizisko personu datus tikai ar mērķi nodrošināt Līguma pienākumu izpildi, ievērojot normatīvajos aktos noteiktās prasības šādu datu apstrādei un aizsardzībai, t.sk. Eiropas Parlamenta un Padomes 27.04.2016. regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK.
4. Puses var atbrīvot no savu saistību izpildes, ja šo saistību izpildi kavē nepārvaramas varas apstākļi (ugunsgrēki, dabas katastrofas, militārās agresijas, Latvijas Republikas oficiālo normatīvo aktu noteikumi u.tml.), kas atrodas ārpus Pušu kontroles un ietekmes un ko tās nespēja paredzēt vai novērst.
5. Pusei, kura atsaucas uz nepārvaramas varas apstākļiem savu saistību nepildīšanas gadījumā, nekavējoties par šādiem apstākļiem ir jāziņo otrai Pusei un jāpamato savu saistību nepildīšana.
6. Pēc Līguma 6.5. punktā norādītā paziņojuma saņemšanas Puses var vienoties par Līguma saistību izpildes termiņa pagarināšanu vai Līguma izbeigšanu.

**7. CITI NOTEIKUMI**

1. Pasūtītāja pārstāvis ir \_\_\_\_\_\_\_\_\_\_\_\_\_\_ (tālrunis: \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_), kura pienākumos ietilpst savlaicīga informācijas apmaiņa ar Izpildītāju Līguma izpildes ietvaros.
2. Izpildītāja pārstāvis ir \_\_\_\_\_\_\_\_\_\_\_\_\_\_ (tālrunis: \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_), kura pienākumos ietilpst savlaicīga informācijas apmaiņa ar Pasūtītāju Līguma izpildes ietvaros.
3. Puses Līgumu var grozīt vai papildināt, rakstiski vienojoties, un šie grozījumi un papildinājumi kļūst par Līguma neatņemamu sastāvdaļu.
4. Līgumu vai izbeigt, ja Puses par to savstarpēji vienojas rakstveidā, iepriekš par to rakstveidā informējot otru Pusi ne mazāk kā 1 (vienu) mēnesi iepriekš.
5. Pasūtītājs var vienpusēji atkāpties no Līguma un nesamaksāt Atlīdzību, ja:
6. Līgumā ietverto Pasūtītāja saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu;
7. tiek izbeigts Līgums par projekta izstrādes pakalpojumu finansēšanu nr. \_\_\_\_\_\_\_\_\_\_\_\_\_\_\_\_\_\_\_, kas noslēgts starp Eiropas Investīciju banku (European Investment Bank) un Jelgavas nekustamā īpašuma pārvaldi;
8. Izpildītājs finanšu līdzekļus nepiesaista atbilstoši Līguma 4.10. punktā ietvertajiem noteikumiem;
9. Izpildītājs nesniedz Pakalpojumus atbilstoši Līgumam, Līguma 1.1. punktā norādītajos dokumentos ietvertajiem noteikumiem vai normatīvajiem aktiem.
10. Izpildītājs var vienpusēji atkāpties no Līguma, ja Pasūtītājs atkārtoti ilgāk par 20 (divdesmit) darba dienām neievēro Līguma 4.3. punktā noteikto Atlīdzības samaksas termiņu.
11. Puse par atkāpšanos no Līguma saskaņā ar 7.5. un 7.6. punktu paziņo otrai pusei vai nu ar drošu elektronisko parakstu parakstītas vēstules veidā vai arī nosūtot ierakstītas vēstules veidā. Ja paziņojums nosūtīts ierakstītā vēstulē, uzskatāms, ka tas saņemts 7 (septītajā) dienā pēc tā nodošanas pastā, ja paziņojums nosūtīts ar drošu elektronisko parakstu parakstītas vēstules veidā – otrajā darba dienā pēc tā nosūtīšanas.
12. Puse nekavējoties informē otru Pusi par jebkādām izmaiņām saistībā ar rekvizītiem vai to pārstāvjiem, kā arī par jebkuru notikumu, kas varētu ietekmēt Līguma izpildi.
13. Ar jēdzienu „nekavējoties” Līgumā saprotama pienākumu izpilde ne vēlāk kā 1 (vienas) dienas laikā no attiecīgā notikuma iestāšanās brīža.
14. Līgums sagatavots un tajā noregulētie jautājumi risināmi saskaņā ar Latvijas Republikā spēkā esošajiem normatīvajiem aktiem.
15. Saistībā ar Līgumu radušos strīdus Puses risina sarunu ceļā, bet, ja nevar panākt vienošanos, Puses strīdu nodod izšķiršanai Baltijas Starptautiskajā Šķīrējtiesā (Strēlnieku iela 9-7, Rīga, LV-1010) saskaņā ar minētās šķīrējtiesas reglamentu un Latvijas Republikas normatīvajiem aktiem.
16. Līgums sagatavots latviešu valodā uz 5 (piecām) lapām ar pielikumiem nr. 1 „Tehniskā specifikācija” uz \_\_ (\_\_\_\_) lapām, nr. 2 „Izpildītāja pieteikums” uz \_\_ (\_\_\_\_) lapām un nr. 3 „Finanšu piedāvājums” uz \_\_ (\_\_\_\_) lapām, kas ir līguma neatņemamas sastāvdaļas. Līgums sagatavots 2 (divos) eksemplāros – pa vienam eksemplāram katrai no Pusēm. Līguma eksemplāriem ir vienāds juridiskais spēks.

**8. PUŠU REKVIZĪTI UN PARAKSTI**

|  |  |
| --- | --- |
| **PASŪTĪTĀJS**  **SIA „Jelgavas nekustamā īpašuma pārvalde”**  Reģ.nr. 43603011548  Jurid.adrese: Pulkveža Brieža iela 26, Jelgava, LV-3007  Konta nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kontakti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **JURIS VIDŽIS**  SIA „Jelgavas nekustamā īpašuma pārvalde” valdes loceklis | **IZPILDĪTĀJS**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Reģ.nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jurid.adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kontakti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **...** |